
Na Galipedia, a Wikipedia en galego. 


O sueco^ (svenska 4:> escoitar ) é unha lingua xermánica 
falada no norte de Europa, en concreto en Suecia e na 
costa de Finlandia (falada por un 5% dos fineses), é moi 
similar ó danés e o noruegués, máis diferénciase delas na 
pronunciación e ortografía. É falada por nove millóns de 
persoas, sobre todo en Suecia e en partes da Finlandia, 
especialmente na costa e nas illas Áland. 

Clasificación 


O sueco é unha lingua indoeuropea, e pertence á rama 
escandinava das linguas xermánicas. Na clasificación 
establecida, forma parte das linguas escandinavas 
orientais xunto co dinamarqués e o noruegués (norsk- 
bokmaal), separándoo das linguas escandinavas 
occidentais, que conteñen o feroés, o islandés e o 
neonoruegués (nynorsk). De todas as maneiras, análises 
máis recentes dividen a linguas escandinavas en dous 
grupos: o escandinavo insular (feroés e islandés) e o 
escandinavo continental (dinamarqués, noruegués e 
sueco), baseándose na mutua intelixibilidade debido á 
forte influencia das linguas escandinavas orientais (sobre 
todo do dinamarqués) no noruegués durante o último 
milenio, así coma na diverxencia do feroés e o islandés. 

Segundo moitos criterios de intelixibilidade mutua, as 
linguas escandinavas continentais poderían ser 
consideradas perfectamente dialectos dun mesmo idioma 

escandinavo. Así mesmo, e a causa de diversos séculos de 
rivalidade, ás veces bastante intensa, entre Suecia e 
Dinamarca, incluíndo unha longa serie de guerras nos 
séculos XVI e XVII, e das ideas nacionalistas que 
apareceron a finais do século XIX e princios do século 
XX, as diferentes linguas teñen ortografía, dicionarios, 
gramáticas e órgaos reguladores diferentes. Así pois, 
dende unha perspectiva lingüística, é máis preciso 
describir o dinamarqués, o noruegués e o sueco coma un 
continuum dialectal da lingua escandinava, e algúns dos 
dialectos, coma os que se falan na fronteira entre Noruega 
e Suecia -especialmente partes de Bohuslán, Dalsland, 
Vármland occidental, Dalarna occidental, Hárjedalen e 
Jámtland- sitúanse a medio camiño entre as linguas 
estándar nacionaisJ 2 ^ 

Historia 


Antes da Era Viquinga é difícil estabelecer unha distinción entre o sueco e o dinamarqués, mais despois do 
ano 800 as linguas escandinavas orientais comezan a se separar, tendo lugar unha acentuada división despois 
das innovacións dinamarquesas arredor de 1300. 

A lingua sueca moderna desenvolveuse na rexión de Málaren-Uppland, onde estaban localizados os 
principais centros de goberno e ensino da Idade Media (Estocolmo e Uppsala), e foi influída tamén polo 
dialecto da rexión de Gotland. 

A historia da lingua sueca divídese en dous grandes períodos: 

■ Sueco Antigo, que engloba a Era Viquinga e a Idade Media, podendo subdividirse en período 
rúnico (cerca de 800-1225), período clásico (cerca de 1225-1375) e período recente (cerca de 
1375-1526). Os textos máis antigos na lingua sueca son inscricións rúnicas do século IX, das 
cales a máis importante é a atopada na Pedra Rók (Óstergótland, Suecia), que presenta 850 
runas. Os textos inscritos máis antigos nun alfabeto latino modificado son textos oficiais 
medievais: un fragmento do Dereito gótico occidental antigo, da década de 1220, e un texto 
completo pertencente ao código legal da década de 1280. 

Nesta época, o léxico experimentou importantes mudanzas: a igrexa introduciu empréstamos do latín e do 
grego, tales como brev “carta”, do latín breve scriptum; kyrka, “igrexa”, do grego kyriakorv, kloster, 
“mosteiro”, do latín claustrum; biskop, “bispo”, do grego episkopos', prást, “sacerdote”, do latín presbyter. 
No ámbito do comercio e dos servizos tamén se incorporaron moitos empréstamos procedentes do baixo 
alemán, como frakt, “carga”, de vracht; skomakare, “zapateiro”, de schómaker; novos produtos: tyg, “tela”, 
de tuch; attika, “vinagre”, de etik; etc. 

■ Sueco moderno, dividíndose en sueco moderno antigo (1526-1732) e sueco moderno 
recente (a partir de 1732 en diante). 

A chegada da imprenta marca o inicio deste novo período, coa conseguinte normativización ortográfica e de 
puntuación que comporta a publicación en masa. O primeiro libro impreso en sueco apareceu en 1495 co 
título Aff dyáfwlsens frestelse (“Sobre a tentación do demo”), mais as obras impresas máis importantes son 
traducións da Biblia da Reforma Nya testamentet, de 1526, e Gustav Vasas Bibel, de 1541, traducida por 
Olaf Petri (1493-1552). O alcance da influencia da primeira Biblia dispoñíbel na lingua nativa non debe 
subestimarse; de feito, esta versión da lingua (con só algunhas modificacións ortográficas) foi a utilizada ata 
1917, proporcionando así un modelo escrito durante un longo período de tempo. 
























Como resultado dos estreitos contactos culturais e políticos, os 
empréstamos franceses comezan a penetrar no sueco de forma masiva, 
sobre todo durante o reinado de Luís XIV (1643-1715), iniciando un 
fenómeno que culminaría a mediados do século XVIII. En 1786 fundouse a 
Academia Sueca baixo a dirección do rei Gustavo III. 



August 
Strindberg 
considérase o 
fundador da 
literatura 
moderna sueca 


Os grandes movementos de poboación do último 
século, sobre todo do campo para as cidades, así como 
a expansión xeral das comunicacións, teñen provocado 
un duplo efecto na lingua: en primeiro lugar, unha 
influencia cada vez maior da lingua escrita sobre a 
falada, sobre todo na pronuncia e no estilo; en segundo 
lugar, o desenvolvemento dunha lingua falada padrón, 
ao mesmo tempo que decae a importancia dos 
dialectos. Nos últimos 150 anos, a influencia do inglés 
ven sendo cada vez máis importante. 

Datos 



Portada da Biblia de Gustav 
Vasa (1541). O título 
significa: "A Bíblia / Que é / 
A Sagrada Escritura / En 
sueco. Impreso en Uppsala. 


A lingua sueca é a lingua nacional de Suecia (mais non 1541". 
oficial) cunha poboación de cerca de 8,5 millóns de 
habitantes, tamén é a primeira lingua de cerca de 300.000 persoas na 

Finlandia e a segunda de varias minorías lingüísticas, que alcanza 1 millón de persoas, a maior parte delas 
inmigrantes recentes, como tamén nativos finlandeses e lapóns (samer). 


Dialectos 


Nas zonas rurais, especialmente no norte, incluíndo Dalsland, na illa de Gotland e na Finlandia, fálanse 
dialectos antigos.Tamén hai dialectos urbanos, mais ben próximos á lingua normativa. Hai variantes 
rexionais, especialmente na pronuncia, aínda que unha norma supra-rexional radicada na fala da rexión de 
Estocolmo ten un status social dominante e se leva espallado por outras rexións ao menos nun contexto 
formal. No sur, zona que pertenceu ata o século XVII á Dinamarca, úsase outra variante rexional; tamén hai 
outra variante na Finlandia que se usa en todos os niveis de comunicación. 

A lingua patrón actual baséase nos dialectos da Suecia central, que desde a Idade Media ten sido a sede do 
goberno e da administración. A lingua das Biblias da Reforma tivo un importante papel na composición do 
patrón escrito no final da década de 1600; esta norma, xunto coa lingua falada na rexión central, contribuíu 
para o desenvolvemento dunha lingua falada nacional. 

Con todo, moitas localidades conservan formas dialectais (aínda que teñan sufrido profundas 
modificacións). Os principais dialectos son: 

■ Dialectos suecos meridionais (nas tres provincias situadas máis ao sur). Presentan un sistema 
tonal diferente do existente no sueco central e mostran unha considerábel influencia léxica do 
dinamarqués. 

■ Os dialectos góta da Suecia central e meridional. 

■ Os dialectos svea (Suecia central, en torno do lago Málaren), que constitúen a base do sueco 
padrón falado. 

■ Os dialectos norrland (Suecia setentrional, ao norte do río Dalálven). 

■ O gotlandiense (na illa báltica de Gotland) que conta con partes bastante arcaicas. 
























Os dialectos do sueco oriental (Finlandia), que inclúen un gran número de empréstamos 
procedentes do finlandés e do ruso, alén de neoloxismos que non se atopan na Suecia. 


Escrita 


Os textos máis antigos escritos en sueco (excepto os textos rúnicos) utilizan o alfabeto latino, aínda que 
modificado coa inclusión das letras JE, O, I>, D. O alfabeto utilizado na actualidade é un alfabeto latino 
modificado de 29 letras, coa adición ao final do mesmo de á, á, 6 . As letras q e w só aparecen en 
substantivos. A letra á introducida coa imprenta despois de 1400, desenvolveuse a partir da medieval aa, en 
canto que a evolucionou, ao mesmo tempo de ce. A nova letra ó á correspondente ao O sueco medieval (que 
porén aínda se usa no dinamarqués e noruegués actuais). 


Notas 


1. Definicións no Dicionario da Real Academia Galega (http://academia.gal/dicionario/-/termo/bus 
ca/sueco) e no Portal das Palabras (http://portaldaspalabras.gal/dicionario/procura/sueco) para 
sueco. 

2. Crystal, David (1999). The Penguin dictionary of language (2 a ed.). Londres: Penguin Books. 

Váxase tamán 


Ligazóns externas 

■ Swedish 101 (http://www.101languages.net/swedish/) 

(Inglés) 

■ [2] (htt]D://www. proel.org/) 

■ [3] (http;//www.ethnologue.com/) 

Traído desde "https://gl.wikipedia.Org/w/index. php?title=Lingua_sueca&oldid=4282308" 


A última edición desta páxina foi o 8 de abril de 2017 ás 10:33. 

Todo 0 texto está dispoñible baixo a licenza Creative Commons recoñecemento compartir igual 3.0; pódense aplicar 

Wikipedia® é unha marca rexistrada da Wikimedia Foundation, Inc., unha organización sen fins lucrativos. 
























